O‘zbekiston Respublikasining tashqi savdo aylanmasi 25 mlrd AQSh dollariga teng bo‘ldi. Bu haqda Davlat statistika qo‘mitasi ma’lumotida aytiladi. Qo‘mita xabariga ko‘ra, 2021 yilning yanvar-avgust oylarida O‘zbekiston Respublikasining tashqi savdo aylanmasi 25 mlrd AQSh dollariga teng bo‘ldi. Eksport 9,3 mlrd dollarni tashkil etib, uning tarkibida mahsulotlar 7,7 mlrd dollarni, xizmatlar – 1,6 mlrd dollarni tashkil qildi. Import hajmi 15,7 mlrd dollarga teng bo‘lib, uning tarkibida mahsulotlarga 14,7 mlrd dollar, xizmatlarga 1,0 mlrd dollar sarflangan. Saldo 6,4 mlrd AQSh dollarini tashkil qildi.